# Általános információk:

**Tanterv:** Belsőépítész MA

**Tantárgy neve: Design 1.**

**Tantárgy kódja:** EPM017MN

**Szemeszter:** 1

**Kreditek száma:** 6

**A heti órák elosztása:** 8 lab

**Értékelés:** félévközi jegy

**Előfeltételek:** nincs

Tantárgy felelős: Dr Ágnes BORSOS, egyetemi docens

Office: 7624 Hungary, Pécs, Boszorkány u. 2. Office No B-327

E-mail: [agnesborsos@mik.pte.hu](mailto:agnesborsos@mik.pte.hu)

Oktatók: Dr Ágnes BORSOS, egyetemi docens

Office: 7624 Hungary, Pécs, Boszorkány u. 2. Office No B-327

E-mail: [agnesborsos@mik.pte.hu](mailto:agnesborsos@mik.pte.hu)

Dr Sarolta JURDIK, egyetemi adjunktus

Iroda: 7624 Magyarország, Pécs, Boszorkány u. 2. É81

E-mail: jurdik.sarolta@mik.pte.hu

Dr András REITH, egyetemi docens

Iroda: 7624 Magyarország, Pécs, Boszorkány u. 2. B-327

E-mail: reith.andras@mik.pte

Konrád VARGA, doktorandusz hallgató

Iroda: 7624 Magyarország, Pécs, Boszorkány u. 2. É81

E-mail: konrad.varga@mik.pte.hu

## Tárgyleírás

A félév során a hallgatók feladat kiírását a design ipartól vesszük át, szerezzük be. Fontosnak tartjuk, hogy tanulmányaik során a hallgatók ne csak fiktív, kitalált feladatokkal találkozzanak, hanem életszerű, valós kihívásokkal is. A megfelelőbb anyagok, kiválasztása, a tárgyak ergonómiai elemzése, szerkezetének – állékonyságának meghatározása, az előzőkkel összhangban megjelenő forma kifejlesztése, a tárgy felületkezelésének módja a szemeszter folyamán prezentáció közbeiktatásával pontoskodik. A tantárgy keretein belül mód nyílik a belsőépítészeti anyagok és szerkezetek megismerésére, illetve ezekkel az anyagokkal és szerkezetekkel történő kísérletezésre is.

## Oktatás célja

Ez a tárgy: „Design 1.” a belsőépítészeti szakterületre fókuszál és egészen az építészet műfaji határáig jut. Ennél a határnál az építészeti design, az ipari designnal találkozik, kezet fognak, majd elválnak egymástól.

A hallgatok az első félévben lakóépület belsőépítészeti kiviteli tervének az elkészítésén dolgoznak, fókusszal a kísérletezésre.

A tervezési feladat multidiszciplináris kutatómunkával kezdődik, melyet a hallgatók koncepcióábrákban összegeznek. A körültekintő és részletes koncepcióalkotás jól érthető, grafikai igényességgel megfogalmazott ábrákban összegzek és a gondoltiakat kontextusba öntve szaknyelvet alkalmazva prezentálják.

A feladat megoldása során a belsőépítészeti design alapanyagainak vizsgálatát alkalmazza a hallgató, különös hangsúlyt helyezve az újrahasznosított anyagokra és a fenntarthatóságra. Figyelmet fordítva a takarékosságra, a Föld anyag és energia készleteinek megóvására a kitermelés helyett, újratermelésre.

## Tantárgy tartalma

Előadás: 1

Gyakorlat: 7

Laborgyakorlat: 0

A hallgatók a Design 1 tantárgy keretében lakóépletek belsőépítészeti tervezésével (koncepcióalkotással és kiviteli terv készítésével) ismerkednek meg.

## Számonkérési és értékelési rendszere

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív.

**Számonkérések**

*A.) Félévközi jeggyel záruló tantárgy (PTE TVSz 40§(3))*

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Checkpoint-1* | *5 pont* | *10%* |
| *Checkpoint-2* | *5 pont* | *10%* |
| *Félévközi prezentáció* | *20 pont* | *20 %* |
| ***1. MODUL összesen*** | ***35 pont*** | ***40 %*** |
| *Checkpoint-3* | *10 pont* | *10%* |
| *Checkpoint-4* | *10 pont* | *10%* |
| *Félév végi prezentáció* | *40 pont* | *40 %* |
| ***2. MODUL összesen*** | ***60 pont*** | ***60%*** |

**Pótlási lehetőségek módja, típusa** (PTE TVSz 47§(4))

**Az aláírás megszerzésének feltétele**

***Az Intézet saját szakjainak tantárgyai esetében:***

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül*

*-vizsgás tárgynál vizsgára bocsátható,*

*-félévközi jegyes tárgynál osztályzásra kerül.*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. Tehát lehet, hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban 1 alkalommal megpróbálhatja javítani az érdemjegyet.*

*14. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva akkor->*

*-vagy ha aláírás van de elégtelen az osztályzat NEPTUN rögzítés(15.hét péntek 12.00-ig) akkor ->*

*15. hét vizsgaidőszak javítás pótlás – minden számonkérést 1x*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg akkor aláírás megtagadva - NEPTUN rögzítés a tárgyat a következő tanévben újra felveheti!)*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Kötelező irodalom és elérhetősége

[1.] Designing Interior Architecture Concept, Typology, Material, Construction - Sylvia Leydecker (pdf)

Ajánlott irodalom és elérhetősége

[2.] What is Affordable Housing? - Collin Anderson, Press: ARCHHIVE Books ISBN 1645704157 (ebook)

[3.] Einrichten und Zonieren- Reichel, Alexander, Herrmann, Eva, Schultz (pdf)

[4.] Model Apartments: Experimental Domestic Cells- [Gustau Gili Galfetti](https://www.amazon.com/Gustau-Gili-Galfetti/e/B001I9RSZC/ref=dp_byline_cont_book_1) (pdf)

[5.] Basics Interior Architecture Form+ structure, Brooker +Stone, Academia ISBN -13: 978-2-940373-40-6

[4.] Furniture for Interiors, Sam Booth and Drew Plunkett, British Library ISBN 978 1 78067 322 6

## Oktatási módszer

*A tantárgy folyamatos kommunikáción alapszik az oktatók és a hallgatók között.*

*Módszer:*

*1. folyamatos konzultáció órarendi időben a részletes tantárgyi programban meghirdetett tanmenet szerint*

*2. önálló munka órarendi időben a részletes tantárgyi programban meghirdetett féléves tanmenet szerint*

*3. önálló otthoni munka*

*4. önálló kutatás, adatgyűjtés, elemzés*

*5. önálló konzultáció a tárgy oktatóitól független szakemberek bevonásával, ha szükséges*

**Metodika és szempontrendszer:**

*“Beautiful offers us an invitation to order, coherence and unity. When these needs are met, the soul feels at home in the world.” - John O'Donohue*

*„A hallgatók probléma feldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).*

*Cél a csapatmunka erősítése, az ebben rejlő előnyök (több szem többet lát) kiaknázása.*

*A féléves tervezési feladatok feldolgozása során a következő három fázison kell végig menniük a hallgatóknak a konzulensekkel együtt:*

***1. MODUL – analízis és koncepcionális fázis***

*A szemeszter első felében, előadásokkal támogatott fenntartható belsőépítészeti megoldásokkal ismerkednek meg a hallgatók, melyet ebben a modulban a gyakorlati órák keretében alkalmazzák és beépítik a feladatuk analizálásába.*

*Kísérleti tervezés, modellezés keretében korszerű lakótereket konstruálnak, melynek tapasztalati konklúziója az alapja lesz a végső tervezési koncepció kialakításának. A koncepcióterv fázis végére be kell mutatni a tervezési irányelveket, ábrákon, rajzokon, esetleg munkaközi makett fotókon keresztül. Az alkotói gondolkodás folyamatának dokumentálása elengedhetetlen a sikeres kommunikációhoz.*

***3. MODUL – tervezési fázis***

*A szemeszter második fele a terv kibontásának, konkretizálásának időszaka. A félév végére kikristályosodik a belsőépítészeti terv (épület). Kimunkálásra kerül a belsőépítészet és a belsőépítészeti szerkezeti csomópontok rendszere. A dokumentációhoz M:1:50 léptékű rajzok, telepítést bemutató helyszínrajz, perspektivikus látványok és modell tartozik. Az egyes munkarészek elmaradása a feladat sikertelenségét hordozza magával, nem kerül értékelésre, a feladat nem tekinthető befejezettnek. A feladat része az átdolgozott koncepció rajzok és makett bemutatása is, a fejlődés látványos és jól értelmezhető bemutatásával.*

*Minden fázist csapatszinten (hallgatók + a konzulensek) meg kell vitatni az óra keretében:*

* *közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése*
* *önálló tovább gondolása a feladatnak*
* *közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése”*

# Részletes tantárgyi program és követelmények

*A félév során a hallgatók lakótér/ lakófunkció belsőépítészetével ismerkednek meg. A tervezés ritkán magányos folyamat, ezért a feladat megoldása csoportunka eredményeként fog létrejönni. A csoportok 2-3 főből állnak.*

*Célunk, hogy a hallgatókat mester tanulmányaik során valós kihívások elé állítsuk. Ezért ebben a félévben a hallgatói csoportok nemzetközi hallgatói versenyen fognak részt venni:* ***’Los Angeles Affordable housing challenge’.*** *(pályázati kiírás a tematika melléklete)*

*A hallhatók félévi teljesítésének a része, hogy beadják a* ***Bee Breeders****weboldalán keresztül az elkészült pályázati anyagot:* [*https://architecturecompetitions.com/losangeleschallenge*](https://architecturecompetitions.com/losangeleschallenge) */****Beadási határidő:2023.12.06***

*A hallgatói csoportok a ház sziluettjét megkapják (tematika melléklete), amelyet fel kell használják méretpontosan a belsőépítészeti terv megalkotásához. A sziluettek ismert családi házakról készültek. Az családi házakat a feladatkiírás tartalmazza, annak érdekében, hogy a hallgatók megismerkedjenek vele, de LEMÁSOLNI, szorosan INSPIRÁLÓDNI TILOS. A feladat a belsőépítészeti tervezésre fókuszál, de annak a homlokzati kivetüléséről a belsőépítészeti koncepcióterv és a kiviteli terv megalkotásánál sem szabad megfeledkezni – a hallgatók feladata a nyílások megkomponálása a sziluetten, továbbá az épület külső anyaghasználatának a megtervezése olyan formán, hogy utaljon a belsőépítészetben használt anyagok, megoldások szellemiségére. A pályázat felhívja a figyelmet a modularitásra és tovább építés/bővítés lehetőségére, melyre a munkarészek leadásánál szintén ki kell térni.*

*A hallgatók a tervezés megkezdésé előtt részletes kutatást végeznek:*

*- a fenntartható tervezésről, a fenntartható anyaghasználatról, a fenntartható belsőépítészeti megoldásokról*

*- Las Vegasról*

*- keresnek pontos helyszínt a háznak*

*- megkeresik az emberek célcsoportjá,t akik beköltöznének – definiálják pontosan a megrendelőt*

*A kutatás összegzéseként a fenntarthatóság, igények, helyszín tükrében létrehozzák a tervezési koncepciót, melyet koncepcióábrákkal szemléltetnek. Ez lesz az az ábrasor, melyet a félév során kibontanak a hallgatók, továbbá ezekhez az alapvetésekhez tudnak majd visszanyúlni a részleteknél felmerülő kérdések kapcsán. A koncepció ábrák minimum tartalma (grafikusan megjelenítve): kinek, mért, hova, hogyan (fenntarthatóság is része) készítik a tervet.*

*A félév következő szakaszában a koncepció kibontás lesz a hallgatói csoportok feladata, amely a belsőépítészeti vázlatterv elkészítésével zárul. A 7. héten prezentálnak a csoportok a gyakorlat vezetőknek és egymásnak óraidőben.*

*A belsőépítészeti vázlatterv után a csoportok belsőépítészeti kiviteli tervben dolgozzák ki a felvázolt koncepciót, melyet makettben meg is építenek. A maketten absztrahálva szemléltetni kell a tervekben felhasznált anyagokat. A makettekről makettfotó kell készüljön, amely látványtervként kell megjelenjen a félév végi leadás anyagában.*

*A 13.héten a hallgatók az oktatókkal közösen kiválasztják, hogy a pályázati anyagba, mely munkarészek kerülnek bemutatásra és konzultálják a pályázati anyag tablóját is. A pályázatra elkészített anyagot a 14. héten óra végéig a pályázati oldalra feltöltenek és véglegesítenek a hallgatók.*

*A 14. héten a féléves munkát digitális (PPT) prezentáció formájában mutatják be a csoportok. A prezentációban a tantárgyi tematikában felsorolt összes munkarésznek szerepelnie kell. A prezentáció mellé a hallgatóknak ki kell nyomtatniuk és fel kell kasírozniuk a pályázati tablót és el kell hozzák a prezentációra az elkészült makettet.*

**Feladatok és követelményrendszerük**

***1. MODUL feladat formai és alaki minimum követelményei:***

***1.1 Checkponit-1***

*Beadandó:*

*A tervezési feladat tárgyának, helyszínének vizsgálata, inspiráció-gyűjtés.*

*Digitális alapon MS TEAMS felületén: A/4-as álló formátumú digitális füzetben (optimalizált, összefűzött pdf):*

*Minimum tartalom:*

* *vizsgálati szempontokat, kiindulási pontokat bemutató ábrasorok, tervrajzok*
* *helyszín és környezetanalízisek szükséges számban*
* *inspirációs tervlapok, képek*

***1.2 Checkpoint-2***

*Beadandó:*

*A belsőtér tervezés koncepcióábráinak bemutatása, kiegészítve annak külső térre való hatásával.*

*Digitális alapon MS TEAMS felületén: A/4-as álló formátumú digitális füzetben (optimalizált, összefűzött pdf):*

*Minimum tartalom:*

* *koncepciókat bemutató ábrasorok, tervrajzok tér-képzésre, környezetalakításra és formaképzésre vonatkozóan*
* *anyagkoncepciót bemutató ábrák, világítási koncepciót bemutató ábrák, moodboardok stb.*

***Félévközi beadás:***

*A belsőtér tervezés koncepcionális bemutatása, kiegészítve annak külső térre való hatásával.*

*Digitális alapon MS TEAMS felületén: A/4-as álló formátumú digitális füzetben* *füzetben (optimalizált, összefűzött pdf minta file szerint INdesignban):*

*Minimum tartalom:*

*koncepciókat bemutató ábrasorok, tervrajzok*

* *vizsgálati szempontokat, kiindulási pontokat bemutató ábrasorok, tervrajzok*
* *helyszín és környezetanalízisek szükséges számban*
* *tér-képzés, környezetalakítás és formaképzésre vonatkozóan- tömegforma igazolása, helyszíni illeszkedés és értékek*

*műszaki rajzok:*

* *alaprajzok, szűk környezettel együtt m 1:100, m1:50*
* *szükséges számú falnézet 1:100*
* *tömegvázlatok min: 3 db / 3D vizualizáció*

***2. MODUL feladat formai és alaki minimum követelményei:***

***2.1 Checkpoint-3***

*Beadandó:*

*Belsőépítészeti alaprajzok, burkolatkiosztási- és álmennyezeti tervek bemutatása*

*Digitális alapon MS TEAMS felületén: A/4-as álló formátumú digitális füzetben (optimalizált, összefűzött pdf):*

*Minimum tartalom:*

* *Alaprajzok m1:50*
* *Burkolatkiosztási terv m1:50 (ha releváns)*
* *Álmennyezeti tervek m 1:50*

***2.2 Checkpoint-4***

*Beadandó:*

*Belsőépítészeti falnézetek, részletrajzok bemutatása*

*Digitális alapon MS TEAMS felületén: A/4-as álló formátumú digitális füzetben (optimalizált, összefűzött pdf):*

*Minimum tartalom:*

* *Falnézetek (min 8 db, megértéshez szükséges) m1:50*
* *Részletrajzok m 1:25 m1:10*

***Félév végi beadás//PÁLYÁZATI ANYAG:***

*A végleges terv, makett*

*Papír alapon: 1 db összegző tabló, nyomtatott füzet*

*Digitális alapon MS TEAMS felületén: A/4-as álló formátumú digitális füzetben (optimalizált, összefűzött pdf minta file szerint INdesignban):*

*Minimum tartalom:*

* *Helyszínrajz (tágabb környezettel) m1:500, m1:250 gy.v.vel egyeztetve*
* *Koncepció ábrák (FRISSÍTVE)*
* *Alaprajzok m1:50*
* *Burkolat kisosztási terv m1:50 (ha releváns)*
* *Bútor összesítő táblázat / monília táblázat*
* *Egyedi bútor tervek*
* *Álmennyezeti, világítási terv m1:100*
* *Falnézetek (min 8 db, megértéshez szükséges) m1:50*
* *Konszignáció/Részletrajzok m1:10, m1:5*
* *Homlokzatok gy.v.vel egyeztetve m 1:200*
* *Tömegvázlatok, látványtervek (külső és belső) makettről készítve, Photoshop finomítással*
* *Kiegészítő ábrák, fotók*(Pályázati kiírás szerint)
* *Makett*

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Oktatási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Intro, Hogyan kutassunk! | Basics Interior Architecture Form+ structure, Brooker +Stone, Academia ISBN -13: 978-2-940373-40-6  pp.125-145 | Órai részvétel |  |
| 2. | Case study: Koncepció ábrák | Designing Interior Architecture Concept, Typology, Material, Construction - Sylvia Leydecker (pdf) pp. 10-50 | Órai részvétel |  |
| 3. | Érzékszervek – Bosch lab // Case study: Majorossy | Basics Interior Architecture Form+ structure, Brooker +Stone, Academia ISBN -13: 978-2-940373-40-6  pp.125-145 | Órai részvétel |  |
| 4. | Fenntartható belsőépítészet //dr.Reith András | Einrichten und Zonieren- Reichel, Alexander, Herrmann, Eva, Schultz (pdf) pp.10-49 | Órai részvétel | - |
| 5. | Fenntartható belsőépítészet //dr.Reith András | Furniture for Interiors, Sam Booth and Drew Plunkett, British Library ISBN 978 1 78067 322 6 p.6-18 | Órai részvétel | - |
| 6. | - | - | - | - |
| 7. | Félév közi prezentáció | - | Hallgatói prezentáció | - |
| 8. | nemzeti ünnep | - | - | - |
| 9. | Fenntartható belsőépítészet //dr.Reith András | Furniture for Interiors, Sam Booth and Drew Plunkett, British Library ISBN 978 1 78067 322 6 pp.18-95 | - | - |
| 10. | Fenntartható belsőépítészet //dr.Reith András | Furniture for Interiors, Sam Booth and Drew Plunkett, British Library ISBN 978 1 78067 322 6 pp.18-95 | - | - |
| 11. | Minta: részletrajzok, világítási terv, falnézet | Lightening for Interior Deign, Malcom Innes pp.48-71. | - | - |
| 12. | Hogyan makettezzünk? | gyakorlati bemutató | - | - |
| 13. | Minta: tablószerkesztés | gyakorlati bemutató | - | - |
| 14. | Félév végi prezentáció | - | Hallgatói prezentáció | - |

|  |  |  |  |  |
| --- | --- | --- | --- | --- |
| Gyakorlat | | | | |
| Oktatási hét | **Téma** | **Kötelező irodalom,  oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Kutatás  Csapatok regisztrációja: https://architecturecompetitions.com/losangeleschallenge/ | - | Összefoglaló eszé:  *- a fenntartható tervezésről, a fenntartható anyaghasználatról, a fenntartható belsőépítészeti megoldásokról*  *- Los Angeles*  *- keresnek pontos helyszínt a háznak*  *- megkeresik az emberek célcsoportját akik beköltöznének – definiálják pontosan a megrendelőt* | - |
| 2. | Kutatás, Koncepció ábrák/ Analízis  Csapatok regisztrációja: https://architecturecompetitions.com/losangeleschallenge/ | - | Kutatási eredmények ábrákba való összefoglalása | - |
| 3. | Koncepció ábrák/ Analízis | - | *Chekpoint-1. követelmények szerinti bemutatása, digitális prezentációja:*  *Kutatás, Koncepció ábrák/ Analízis* | 3. heti óra eleje  12.00ig MsTeams-be minden csapat fel kell töltse a prezentációját |
| 4. | Vázlatterv 1:200 rajzok |  |  |  |
| 5. | Vázlatterv 1:200 rajzok |  | *Chekpoint-2. követelmények szerinti bemutatása, digitális prezentációja:*  *Koncepció ábrák/ Analízis, Vázlatterv (alaprajz, metszet, tömegvázalt)* | 3. heti óra eleje  12.00ig MsTeams-be minden csapat fel kell töltse a prezentációját |
| 6. | Vázlatterv 1:200 rajzok |  |  |  |
| 7. | Félévközi prezentáció |  | Digitális prezentáció, tematikában szereplő tartalmakkal | 7. hét 12.00ig MsTeams-be minden csapat fel kell töltse a prezentációját |
| 8. | nemzeti ünnep |  |  |  |
| 09. | Fal nézetek M1:50, Részletrajzok M1:25 |  |  |  |
| 10. | Fal nézetek M1:50, Részletrajzok M1:25 |  | *Chekpoint-3. követelmények szerinti bemutatása, digitális prezentációja:*  *Fal nézetek M1:50, Részletrajzok M1:25* | 3. heti óra eleje  12.00ig MsTeams-be minden csapat fel kell töltse a prezentációját |
| 11. | Bútor terv konzultáció, világítási terv konzultáció M1:50  M1:10 1:5 |  |  |  |
| 12. | Bútor terv konzultáció, világítási terv konzultáció M1:50 M1:10 1:5  Makett konzultációja, Poster konzultációja |  | *Chekpoint-4. követelmények szerinti bemutatása, digitális prezentációja:*  *Fal nézetek M1:50, Részletrajzok M1:25,* Bútor terv konzultáció, világítási terv konzultáció M1:50 M1:10 1:5 | 3. heti óra eleje  12.00ig MsTeams-be minden csapat fel kell töltse a prezentációját |
| 13. | Bútor terv konzultáció, világítási terv konzultáció M1:50 M1:10 1:5  Makett konzultációja, Poster konzultációja |  | Pályázati kiírásban rögzítettek szerint. Konzulenssel egyeztetve. Egységes grafikai koncepció szerint. |  |
| 14. | Félévvégi prezentáció, Pályázati anyag benyújtása |  | Digitális prezentáció, tematikában szereplő tartalmakkal | 14. hét 12.00ig MsTeams-be minden csapat fel kell töltse a prezentációját  Feltöltés óra végéig: https://architecturecompetitions.com/losangeleschallenge/ |

dr.Borsos Ágnes

tantárgyfelelős

Pécs, 2023.09.01.